CELEX: 31984R1025
Language: el
Date: 1984-03-31 00:00:00
Title: Κανονισμός (ΕΟΚ) αριθ. 1025/84 του Συμβουλίου της 31ης Μαρτίου 1984 για την τροποποίηση του κανονισμού (ΕΟΚ) αριθ. 1418/76 περί κοινής οργανώσεως αγοράς της ορύζης

Avis juridique important

|

31984R1025

Κανονισμός (ΕΟΚ) αριθ. 1025/84 του Συμβουλίου της 31ης Μαρτίου 1984 για την τροποποίηση του κανονισμού (ΕΟΚ) αριθ. 1418/76 περί κοινής οργανώσεως αγοράς της ορύζης  

Επίσημη Εφημερίδα αριθ. L 107 της 19/04/1984 σ. 0013 - 0013 Φινλανδική ειδική έκδοση: Κεφάλαιο 3 τόμος 17 σ. 0108  Ισπανική ειδική έκδοση: Κεφάλαιο 03 τόμος 30 σ. 0128  Σουηδική ειδική έκδοση: Κεφάλαιο 3 τόμος 17 σ. 0108  Πορτογαλική ειδική έκδοση : Κεφάλαιο 03 τόμος 30 σ. 0128 

ΚΑΝΟΝΙΣΜΟΣ (ΕΟΚ) αριθ.1025/84 ΤΟΥ ΣΥΜΒΟΥΛΙΟΥ της 31ης Μαρτίου 1984 για την τροποποίηση του κανονισμού (ΕΟΚ) αριθ. 1418/76 περί κοινής οργανώσεως αγοράς της ορύζηςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2)τη γνώμη της Οικονομικής και Κοινωνικής Επιτροπής (3),  Εκτιμώντας ότι ο κανονισμός (ΕΟΚ) αριθ. 1418/76(4), όπως τροποποιήθηκε τελευταία από τον κανονισμό (ΕΟΚ) αριθ. 1566/83 (5), προβλέπει, στο άρθρο 5 παράγραφος 2 δεύτερο εδάφιο, ότι εάν η ποιότητα της αναποφλοίωτης όρυζας που προσφέρεται στους οργανισμούς  παρεμβάσεως διαφέρει από τον ποιοτικό τύπο για τον οποίο έχει καθορισθεί η τιμή παρεμβάσεως, αυτή προσαρμόζεται με την εφαρμογή αυξήσεων ή μειώσεων που εκφράζουν τις ποιοτικές διαφορές που δεν εμπίπτουν στην κατά ποικιλίες κατάταξη του προϊόντος- ότι η  πρόσφατη εξέλιξη της παραγωγής της όρυζας   που χαρακτηρίζεται από την εγκατάλειψη των πλέον ζητουμένων ποικιλιών στην κοινοτική αγορά   θα μπορούσε να δικαιολογήσει την εφαρμογή των αυξήσεων και των μειώσεων σε συνάρτηση με τις ποικιλίες- ότι πρέπει να  τροποποιηθεί, για το σκοπό αυτό, η προαναφερόμενη διάταξη,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο άρθρο 5 παράγραφος 2 του κανονισμού (ΕΟΚ) αριθ. 1418/76, το δεύτερο εδάφιο αντικαθίσταται από το ακόλουθο κείμενο:  "Εάν η ποιότητα της προσφερόμενης αναποφλοίωτης ορύζης διαφέρει από τον ποιοτικό τύπο για τον οποίο έχει καθορισθεί η τιμή παρεμβάσεως, αυτή προσαρμόζεται με την εφαρμογή αυξήσεων ή μειώσεων."  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Μαρτίου 1984.  Για το Συμβούλιο Ο Πρόεδρος M. ROCARD  (1) ΕΕ αριθ. C 62 της 5. 3. 1984, σ. 9.  (2) ΕΕ αριθ. C 104 της 16. 4. 1984, σ. 96.  (3) EΕ αριθ. C 103 της 16. 4. 1984, σ.21.  (4) ΕΕ αριθ. L 166 της 25. 6. 1976, σ. 1.  (5) EΕ αριθ. L 163 της 22. 6. 1983, σ. 5.